Suriyada mamlakat prezidenti Bashar Asad surati tushirilgan ilk banknotalar muomalaga chiqarildi. Asadning surati yangi 2 ming Suriya funtida (10 dollar) paydo bo‘ldi, deb xabar bermoqda Al Sura nashri. 2 ming funtlik banknota Suriyadagi eng yirik pul birligiga aylandi. Bungacha eng yirik banknota ming funtlik kupyura bo‘lgan. Asad surati tushirilgan banknotalar muomalaga 2 iyulda chiqarildi. Suriya markaziy bankida ta’kidlanishicha, bu kupyuralar ancha avvalroq bosib qo‘yilgan, biroq urush va valyuta kurslaridagi tebranishlar sababli muomalaga kiritilmay kelingan.